1.11.2014 Euroopan unionin virallinen lehti L 315/19 KOMISSION TÄYTÄNTÖÖNPANOPÄÄTÖS, annettu 30 päivänä lokakuuta 2014, uusien kevyiden kuljetusajoneuvojen valmistajien keskimääräisten hiilidioksidipäästöjen ja päästö- tavoitteiden vahvistamisesta tai muuttamisesta kalenterivuoden 2013 osalta Euroopan parlamentin ja neuvoston asetuksen (EU) N:o 510/2011 mukaisesti (tiedoksiannettu numerolla C(2014) 7863) (Ainoastaan englannin-, hollannin-, italian-, portugalin-, puolan-, ranskan-, ruotsin- ja saksankieliset tekstit ovat todistusvoimaisia) (2014/769/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon päästönormien asettamisesta uusille kevyille kuljetusajoneuvoille osana yhteisön kokonaisvaltaista lähes- tymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Eu- roopan parlamentin ja neuvoston asetuksen (EU) N:o 510/2011 ('), ja erityisesti sen 8 artiklan 6 kohdan ja 10 artiklan 1 kohdan, sekä katsoo seuraavaa: (1) — Asetuksen (EU) N:o 510/2011 8 artiklan 6 kohdan nojalla komissio vuosittain joko vahvistaa kunkin kevyiden kuljetusajoneuvojen valmistajan keskimääräiset hiilidioksidipäästöt ja päästötavoitteet unionissa tai muuttaa niitä. Tämän perusteella komissio määrittää, ovatko valmistajat ja kyseisen asetuksen 7 artiklan 1 kohdan mukaisesti muodostetut yhteenliittymät noudattaneet päästötavoitteitaan kyseisen asetuksen 4 artiklan mukaisesti. (2) — Kalenterivuosien 2012 ja 2013 osalta päästötavoitteet eivät ole sitovia, ja komission olisi sen vuoksi laskettava ohjeelliset tavoitteet. Koska kyseiset ohjeelliset tavoitteet toimivat valmistajille indikaattoreina niistä ponnisteluista, joita tarvitaan vuodeksi 2014 asetetun sitovan tavoitteen saavuttamiseksi, on syytä määrittää valmistajien keski- määräiset päästöt vuosilta 2012 ja 2013 asetuksen (EU) N:o 510/2011 4 artiklan kolmannessa kohdassa esitet- tyjen vaatimusten mukaisesti ja ottaa huomioon 70 prosenttia kunkin valmistajan kyseisenä vuonna rekisteröi- dyistä uusista kevyistä kuljetusajoneuvoista. (3) — Yksityiskohtaiset tiedot, joita käytetään keskimääräisten hiilidioksidipäästöjen ja päästötavoitteiden laskemiseen, esitetään asetuksen (EU) N:o 510/2011 liitteessä II olevan A osan 1 kohdassa, ja ne perustuvat uusien kevyiden kuljetusajoneuvojen rekisteröinteihin jäsenvaltioissa. (4) — Kun kyseessä ovat monivaiheisen tyyppihyväksyntämenettelyn piiriin kuuluvat kevyet kuljetusajoneuvot, valmistu- neiden ajoneuvojen hiilidioksidipäästöt kohdennetaan perusajoneuvon valmistajalle asetuksen (EU) N:o 510/2011 liitteessä II olevan B osan 7 kohdan mukaisesti. Ennen kuin 1 päivästä tammikuuta 2014 on mahdollista soveltaa menettelyä tähän luokkaan kuuluvien ajoneuvojen hiilidioksidipäästöjen määrittämiseksi komission asetuksen (EY) N:o 692/2008 (?) liitteessä XII olevan 5 osan mukaisesti, komission olisi laskettava perusajoneuvojen valmis- tajille päästötavoite käyttämällä ajokuntoisen ajoneuvon massaa, sellaisena kuin se määritetään asetuksen (EU) N:o 510/2011 3 artiklan 1 kohdan g alakohdassa, ja käytettävä perusajoneuvon hiilidioksidipäästöjä kyseisen asetuksen 4 artiklan toisen alakohdan mukaisesti. (5) — Kaikki jäsenvaltiot toimittivat vuoden 2013 tiedot komissiolle 28 päivän helmikuuta 2014 määräaikaan mennessä asetuksen (EU) N:o 510/2011 8 artiklan 2 kohdan mukaisesti. Kun komission suorittaman varmentamisen perus- teella oli selvää, että tietyt tiedot puuttuivat tai olivat selkeästi virheellisiä, komissio otti yhteyttä kyseisiin jäsenval- tioihin ja sovittuaan asiasta niiden kanssa muutti tai täydensi tietoja sovitun mukaisesti. Mikäli jäsenvaltion kanssa ei päästy sopimukseen, jäsenvaltion alustavia tietoja ei muutettu. (') EUVLL 145, 31.5.2011,s.1. (?) Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saata- vuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008,s. 1).